text: Danmarks smukkeste bondegård ligger i Sønderjylland
  22 maj 2017 kl. 12.45
  4000 danskere har stemt på Slægsgården Klægager ved Ballum som Danmarks smukkeste. 
  
  
  Danmarks smukkeste bondegård ligger i Sønderjylland. Det er slægtsgården Klægager i Ballum.
  Den blev kåret som Danmarks smukkeste, da Bygningskultur Danmark skulle finde den smukkeste af de danske bondegårde. 4000 danskere deltog i afstemningen.
  Klægager ejes af familien Lorenzen, som er sjette generation på gården. I dag driver Ruth og Chr. Lorensen bed & breakfast-virksomhed.
  Klægager er fra 1857 og gården er stadig tro i sit udtryk mod byggeskikken i den sønderjyske marskegn.
  Iver Gram, midlertidig turistchef, Rømø-Tønder turistforening: "Det bidrager det til fokus på vor enestående del af Danmark"
  Midlertidig turistchef i Rømø-Tønder Turistforening, Ivar Gram, siger til TV SYD, at kåringen af Klægager er en blåstempling af kulturarven i Tønder Kommune.
  - Også en gård i Margrethe Kog var indstillet, så samlet set bidrager det til fokus på vor enestående del af Danmark, siger Iver Gram.
  
  